**Referat af bestyrelsesmøde lørdag den 26. januar 2019 kl. 11-16**

Hos Lisbeth på Kanslergade 8, Østerbro

**Velkomst** ved formanden Christine

**Præsentationsrunde**

**Til stede:** Christine, Lisbeth, Mette, Ulla P., Henriette, Ulla L., Annette, Karin, Magdalena, Karin

*Elisa med på et af punkterne via Facetime*

**Afbud fra** Kader, Jørn, Iben, Maria, Mia, Lene

Ad 1. **Dirigent:** Mette

Ad 2**. Referent**: Karin

Ad 3. Godkendt

Ad 4. Godkendelse af referat

Ad 5. **Konstituering**

**Formand:** Christine

**Næstformand:** Maria

**Regnskab:** Mette

**Sekretær:** Maria, Christine og Mette i samarbejde (referent går på skift)

**Foreningens e-mail:** Christine

**Hjemmesiden:** Henriette og Iben (overdragelse ved Ulla)

**Email-database:** Henriette (overdragelse ved Ulla)

**Regionsansvarlig:** Kader, Henriette, Magdalene

**Kurser:** Ulla overdrager til Hanne og Maria i løbet af foråret

**FranskNyt:** Elise, Lene og Ulla L

**Internationalt samarbejde:** Elise, Kader

**Fagligt Forum:** Maria, Hanne, Annette, Christine, Jørn, Iben

**Gymsprog:** Christine

**Ja til sprog:** Christine

**Pædagogisk samarbejdsudvalg (gymnasiet):** Christine

Man er velkommen til at melde sig til en aktivitet, hvis man har lyst. Og man laver det man kan ☺

**Fagligt Forum er** møder med fagkonsulenten (Tine Brandt) i gymnasiesektoren. Der tales bl.a. om, hvilke kurser der er behov for. Nationale Center for Fremmedsprog (Mette) er glade for vores sammenhængskraft i Fransklærerforeningen, hvor alle sprogniveauer er repræsenteret.

Men

P.t. er der ingen **læringskonsulent i fransk på folkeskoleniveau**. Der er en læringskonsulent for spansk, tysk og fransk. En selvstændig fagkonsulent bør der være for hvert fagsprog. Christine og fx Leon Aktor skriver til Undervisningsministeriet for at anbefale et genopslag af stillingen.

**Gymsprog:** Alle gymnasiesprogene mødes i dette forum. Vi, Fransklærerforeningen, er en stærk stemme, fordi vi netop har alle niveauer.

**Sproglærerforeningen:** formelt samarbejde om **novemberkurset, Journal Pédagogique,** samarbejde mellem Institut Français, Fransklærerforeningen, Københavns Professionshøjskole og Fransklærerforeningen.

**Ad 6. Fraktioner – kort information om aktiviteter**

* + **Universiteterne (Lisbeth)**

Optaget er dimensioneret, dvs., at der ikke er optaget så mange studerende som tidligere: Studerende med gennemsnit under 6 kan ikke optages. Der er optaget omkring 30 studerende i år. Der er 25 tilbage indtil nu. De har skrevet fremragende opgaver. De nye krav har en positiv effekt. Måske fyringsrunde på KUA. Ny institutleder, hvilket betyder, at Jørn (Boisen) stopper som institutleder. Der er nye planer. Store forandringer.

* + **Seminarier/ professionsuddannelsen (Annette)**

På Professionshøjskolen i København har man valgt at lave en ny sproglærerprofil, der begynder fra august. Åben for hele landet. Engelsk, tysk og fransk og på sigt også spansk. Kun i København. Nye programmer med nye forskningssatser. Et fagdidaktisk sprogcenter etableres. Der bliver lavet satsninger i fremmedsprog (egen satsning) og naturfag. Der er udnævnt faglige ledere. Det er godt. Vores ledelse satser på sprogfag. Internationaliseringsdagsorden. Læse international kultur, men også at kunne begå sig. Optimisme ☺ Forskningsbasering får mere fokus med fare for at tabe det håndværksprægede. Større krav til 8. klasse. De skal kunne det samme som i 9. klasse. Optaget er faldet på Professionshøjskolen, man skal have 7 i snit. Mindsket frafald, som på landsplan er ca. 30%. Økonomiske udfordringer. Alle rektorer på landsplan fortæller historien om samarbejde i franskfaget i både København og i Århus, brobygning og vores forening. Vi er kendte og anerkendte ☺ Den fri skole, Ollerup på Fyn, har fået ny fransklærer.

* + **Folkeskolen (Karin)**

Karin har deltaget i seminar 22. november 2018 arrangeret af Undervisningsministeriet, KL og Danmarks Lærerforening i Middelfart

Vi deltog i **skrivegruppen for tysk/fransk og engelsk**, hvor Annette S. G. bl.a. har ansvar for skrivearbejdet til **læseplanerne i fransk.**

Vi besluttede for fransk bl.a. at ændre ”meningsudveksling” til ”**dialog**” i færdigheds- og vidensmål om samtale.

Beskikket censor Kristina Silla, fransklærer på Langelinieskolen på Østerbro, fortalte, at der havde været **meget snyd under de skriftlige franskprøver i år.** Jeg havde samme oplevelse med snyd (google translate) ifm. Hellerup Skoles terminsprøver på 8. og 9. årgang. Snyd giver censor ekstra arbejde og sætter spørgsmålstegn ved tilsynet. Jeg og min kollega skulle tjekke 10 opgaver, hvor der var tydelig snyd. På baggrund af en muligvis stigning i snyd, talte vi derfor om at få **ordbogsarbejde tilbage som en færdighed.** Dette arbejder Annette derfor videre med i skrivegruppen. Der er helt klart behov for at blive fortrolig med fx skoleordbogen.dk og eliminere google translate.

Der er også et behov for, at eleverne **bliver trygge i at skrive** samt, at de forstår, at teksten ikke skal være perfekt. Man skal kunne se, at de ”er på vej”, at de ”har noget der sidder fast” og ”noget, som de er ved at lære”.

Sproglærerforeningen har fokus på skriftlighed og har arrangeret j’aime écrire – mais comment ? torsdag den 31. januar 2019 i Odense.

Hvordan man arbejder med ”skrive-tryghed” versus google translate kunne være en idé til et skriv på **franskbloggen på folkeskolen.dk**

Erasmus+ // E-twinning jan – april 2019

Samarbejde indgået mellem Professionshøjskolen Kbh, Nice og Hellerup Skole *(udfordring at få opbakning og arbejdstid til det, ingen forståelse for genvisit til Nice, for hvad kan vi lære af Frankrig)*

Opfølgning Skaarup Skole, Fyn

Der er stadig fransk på skolen, men det bliver udfaset.

Værkstedsundervisning 7. – 9. årgang

Hvordan bliver fransklæreren frigivet til dialogtræning med elever i mindre grupper?

7. – 8. og 9. årgang hold A v/Karin på Hellerup Skole er i fuld gang med at udvikle et forløb, som vi vil lægge på folkeskolens blog samt skrive en lille artikel til Fransknyt (gerne mod betaling til kage og saftevand). Et forløb der kan bruges med det samme af alle fransklærere i folkeskolen med bl.a. bevægelse indlagt og dialog!

* + **HHX … (Iben har sendt info)**

Iben undersøger hvor der er fransklærere, som ikke er medlemmer, og kontakte dem mhp at blive medlem.

Iben arbejder fortsat på Erasmus+ projektet sammen med det Franske Institut, og der kommer et nyt hhx-årsmødet i efteråret, som vil blive annonceret på hjemmesiden og via mail i løbet af foråret.

* + **STX/ HF (Christine)**

Der bliver i UVM diskuteret

* + ny karakterskala.
	+ Kapacitetstilpasning - hvor store gymnasierne skal være og blive.
	+ Elevfordelingen: Kan der laves en bedre fordeling af eleverne ml skolerne.

EVA har lavet en undersøgelse af det faglige niveau de sidste 50 år. ”Den intenderede faglighed” ser ikke ud til, at være faldet. Dansk, matematik, engelsk samt fysik har været med i undersøgelsen. Ministeren har dog ikke tiltro til undersøgelsen og har derfor nedsat et råd af hende udpegede medlemmer, som kigger på fagligt niveau igen. Proceduren i udpegelse af medlemmer er blevet stærkt kritiseret af GL.

Politisk dagsorden: At få flere over på erhvervsskolerne.

Lovforslag om et henvisnings-taksometer:

Stadig 2% omprioriteringsbedrag. Der er fyringsrunder på flere skoler.

Ad 7. **Årsregnskab 2018 og budget 2019** v/Mette

Regnskabet 2018 som vi skal godkende.

Mette gennemgår regnskabet.

Overskud på 306 kr. i år.

Sidste år et underskud på 21.000 kr.

Overskud på kursusdelen.

Fastsættelse af km-godtgørelse:

Forslag: 2,00 kr. pr. km ligesom i 2018 er godkendt

.

Dækning af udgifter i udlandet:

Time-dagpenge kræver, at man er af sted som ansat. Derfor skal udgifter være under diæter ift. fx internationale rejser. Ved rejser skal man gemme regninger.

Skats regler for gaver: Gavekort må man ikke give. Det skal være fx vin og chokolade.

**Ad 8. Regionsrepræsentanter – Nyt om aktiviteter**

Intet nyt om aktiviteter.

Det vil være godt med folkeskolerepræsentanter. – Magdalena har meldt sig til at deltage i det arbejde

Ny strategi: brobygning – lokale initiativer

Invitation med oplæg fx om brobygning med et forskningsperspektiv.

**Ad 9. Kurser**

**- Brobygningskursus**

Vi har søgt og fået 50.000 kr. fra NCFF til brobygning – tak til Ulla.

Gerne ledere (leder eller mellemleder) med fra grundskolen, som ikke udbyder fransk endnu – så de kan se nytten af at udbyde fransk.

Sproglærer (også en der ikke har fransk, men er interesseret kunne deltage)

Kan godt give underskud.

Forslag til kurset:

* Repræsentant fra skolebestyrelsen eller forvaltningen, der arbejder med kommunens værdier og fremtidige planer/ambitioner
* Regionsrepræsentanterne skal også kobles på
* Eksemplariske forløb fra skoler, hvad udbuddet af fransk/tysk kan, fokus på fransk ☺

**Søgt om to kurser og fået bevilling til:**

IT

Fagdidaktisk kursus i Middelfart

**Aktuelle kurser**

* Interkulturel kompetence, kursus i Ålborg på mandag og dernæst Odense, Århus og København afholdes i foråret
* Samfundsfag & fransk kursus er fastlag til d. 24.4.19 - Program kan ses på hjemmesiden og i FranskNyt
* Kursus om sange og musikvideoer i undervisningen

**Andet**

Hvis forespørgsel om kurser i innovation lokalt, så kan vi også det.

**Ad 10.** **Generalforsamling 2019**

– Forslag om at lægge den sammen med kursus (bilag – udleveret til mødet)

Christine kontakter IF for at få lagt GF sammen med Journée pédagogique, som foregår i Århus start november 2019.

Vi vil gerne have GF programmet for Journée pédagogique, så det fremgår tydeligt for alle.

Vi håber på større fremmøde.

**Ad 11.** **Fransk nyt**

* + Næste udgivelse og tema for kommende blad

Der arbejdes på det næste blad. Alt er sendt til grafiker. Færdig inden vinterferien. Efterspørgsel på et nyt redaktionsmedlem.

* + **Bladpuljen:** Mette sender ansøgning.
	+ **Forslag til tema for det næste blad:** les gilets jaunes som opfølgning på Connie Pedersens artikel i febr/marts-bladet.

**Elise: Udfordringen ved et tema er**, at det kræver mange artikler inden for ét tema. Det er nemmere med forskellige artikler.

Det ville være en mulighed at få to deltagere på samfunds-kurset til at skrive en artikel.

* + Aftale med Jens Peder Weibrecht om plads til lille skriv i bladet mod brug af Fransklisten til omtale af FLF men der skal være en klar aftale. **Christine og Elise ser på det i fællesskab.**

**Ad 12.** **Internationalt samarbejde**

* + La Francophonie – vores samarbejde i Nice

Yann Librati har talt med flere af de nordiske lande med henblik på at få lavet nogle nordiske uger i uge 27-28 2019. Yann har også været i dialog med Christine. I januar har Yann Librati kontaktet Kader og Elise med henblik på et samarbejde om konsortiumansøgning så en gruppe lærere ville kunne få deres udgifter til kursus i Nice dækket af Erasmus plus.

Desværre kontaktede Yann Kader og Elise meget sent i forhold til indsendelse for ansøgning. En uge før deadline! Vi prøvede trods den korte varsel at løse det. Der var hurtigt ca. 10 lærere fra forskellige fraktioner, der gerne ville afsted. Elise fik hjulpet disse i gang med at skaffe PIC kode og andre informationer, som skulle bruges for at kunne lave ansøgningen. Desværre fandt Kader ud af, at det ikke er så enkelt at lave en ansøgning på så kort tid, da et konsortium bl.a. også kræver, at der er nogle universiteter inkluderet i ansøgningen…

Af den grund har vi orienteret de interesserede om, at de selv via deres skoler kunne lave en individuel ansøgning til Erasmus plus.

Vi håber, at de interesserede har gjort dette, så de kan komme afsted til sommer. Forhåbentlig kan der laves en konsortiumansøgning til næste år. Det er vigtigt at interesserede sørger for at skaffe PICnummer i god tid.  Der skal bruges mere tid før det er muligt at lave en konsortiumansøgning, da det er en krævende proces. Herudover er repræsentanter fra Universitetsfraktionen nødvendige for at kunne lave en konsortiumansøgning.

**Fransklærerkonferencer**

I FranskNYT opfordres der til at flere benytter muligheden for at udnytte muligheden for at ansøge om midler igennem Erasmus plus. I anledning af FIPFs 50 års fødselsdag vil der i 2019 være 2 fransklærerkonferencer én i Dakar i juni og én i Athen (4-8 september). Der er blevet orienteret om kongressen i Athen og muligheder for at ansøge Erasmus plus dels i FLFs facebookgruppe og i FranskNYT.

**Ad 13 GL seminar – Vidensdeling** (Mette og Christine)

Kort om GL seminar

Mette deltog i møde med revisor om, hvordan der arbejde med regnskab i foreningen.

Christine deltog i møde med projektleder om, hvordan man skaffer, aktiverer og engagerer medlemmer.

**Ad 14. Kommunikation i FLF**

* + Mailingliste til medlemmerne: Kan vi selv oprette en? – ansvarlig?
	+ Facebookgruppe: Hvad skal den bruges til? **Udskydes til majmødet**

Man kan købe et program til administration af medlemmer og til forsendelse af e-mail. Det har Dansklærerforeningen. Ulla P har også sådan et program.

Henriette bliver ansvarlig.

**Ad 15 Rekruttering af medlemmer: Ansvarlig? Udskydes til majmødet**

* + Forslag om oprettelse af en seniorfraktion i FLF - Frank Østergaard inviteres til næste møde.

**Ad 16 Besøg fra NCFF – Søren Nørrelund Madsen**

NCFF overtager hovedaktiviteterne i den fransk-danske billaterale aftale

**Derfor snak med FLF om:**

**Pulje til dansk-fransk udvekslingsprogram for hhx og stx**

NCFF/ Søren vil gerne høre lidt om de foreløbige erfaringer med udvekslingsprogrammet, og input til udmelding til en ny runde, der skal laves her i foråret

NCFF fortæller at en bilateral aftale er undervejs med Tyskland og Spanien er på vej. Det skal køre parallelt med den franske og der skal skabes et udvekslingsprogram.

**Formålet er, at der sker en match-making uden Ikke krav om genbesøg.**

Det er fagkonsulenten, Tine Brandt, der har stået for kommunikationen indtil videre

Noget af det svære har været at få lavet en aftale mellem skolerne og få det udført i praksis. Skolernes årsplaner og skemaer og Frankrigs system gør det logistisk svært, derfor er der ønske om så få bindinger som muligt, genvisit kan være udfordrende.

Det har været en lidt fragmentarisk form i år og planen har været nye skoler hvert år.

**FLF** foreslår

* + mere varige samarbejder ville nok være mere realistiske og overskuelige.
	+ Et flerårigt perspektiv vil være interessant.
	+ Få partnerskolerne i god tid. Være indforstået med at hjælpe andre, hvis det brænder sammen. Dvs. man kan overtage en aftale fra en anden skole
	+ Fra Skanderborg bliver 4 elever sendt til Frankrig, 2 på længere ophold. I december blev Skanderborg tilbudt 4 elever fra Frankrig, men problematisk med at finde logi med kort varsel. Det kræver lang tid at finde bolig til franskmænd, der skal bo hos en dansk familie i tre uger. En af de danske elever har boet tre forskellige steder i Frankrig.
	+ **Ansøgningsdelen** skal helst blive så let som mulig. Match-makingen skal optimeres.

**Er der forpligtelse til rapportering på erfaringer og udbytte**. Hvem samler op? Ja, det gør UVM/ NCFF, når de har overtaget arbejdet.

**Søren mødes med Tine og Hermina plus også gerne Christine og Elise.**

**Det videre arbejde med Den bilaterale aftale**

**FLF foreslår, at Søren inviteres til bestyrelsesmøde igen til september.**

**Dante-projektet er i gang her til april. – Annette står på det KP/ læreruddannelsen**

Hvis et match går rigtig godt, vil det være smart, hvis skolerne kunne køre videre (måske for egen regning) og blive partnerskoler.

**Ad 17. Il competition** – henvendelse om partnerskab (bilag – vedhæftet mail)

Christine kontakter dem og fremlægger udfordringer ved konkurrencen

Fx: et mindre gebyr for fx grundskolen?

Særlig grupper til begynderelever.

Ulla L kontakter DM i fagene, en gratis konkurrence for om de vil lave en konkurrence for fransk i grundskolen

**Ad 18. Evt.**

**NÆSTE MØDE:** Christine laver en doodle til majmødet.

Jørn lægger hus til i Vanløse.

Tine Brandt og Frank Østergaard inviteres.

**Rekruttering af medlemmer**. Der er kommet en hel del i forbindelse med fagdidaktiske kurser.